Priekšlikums PADOMES LĒMUMS par nostāju, kas Eiropas Savienībai jāpieņem EEZ Apvienotajā komitejā attiecībā uz grozījumu EEZ līguma II pielikumā /* COM/2013/0101 final - 2013/0061 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu iekšējā tirgus vajadzīgo tiesisko noteiktību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie ES tiesību akti iespējami drīz pēc to pieņemšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS EEZ Apvienotās komitejas lēmuma projekta (pievienots ierosinātajam Padomes lēmumam) mērķis ir grozīt EEZ līguma II pielikumu (Tehniskie noteikumi, standarti, testēšana un sertifikācija), iekļaujot tajā Komisijas Īstenošanas regulu (ES) Nr. 788/2012 (2012. gada 31. augusts) par saskaņotu Eiropas Savienības daudzgadu kontroles programmu 2013., 2014. un 2015. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem. Regula (EK) Nr. 1213/2008 par saskaņotu Kopienas daudzgadu kontroles programmu, kas paredzēta 2009.-2011. gadam, lai nodrošinātu atbilstību maksimāli pieļaujamajiem pesticīdu atlieku līmeņiem, ir iekļauta EEZ līgumā ar konkrētiem pielāgojumiem EEZ EBTA valstīm. Šie pielāgojumi būtu jāattiecina arī uz Regulu (ES) Nr. 788/2012. Šie pielāgojumi skar Islandes novērojamo pesticīdu skaitu un katra produkta paraugu skaitu, ko noņem un analizē Islande un Norvēģija. Ar tiem jo īpaši ņem vērā Islandes ierobežoto laboratoriju kapacitāti pesticīdu atlieku analīzei. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu. 2013/0061 (NLE) Priekšlikums PADOMES LĒMUMS par nostāju, kas Eiropas Savienībai jāpieņem EEZ Apvienotajā komitejā attiecībā uz grozījumu EEZ līguma II pielikumā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 2. punktu un 168. panta 4. punkta b) apakšpunktu saistībā ar tā 218. panta 9. punktu, ņemot vērā Padomes Regulu (EK) Nr. 2894/94 (1994. gada 28. novembris) par Līguma par Eiropas Ekonomikas zonu īstenošanas kārtību[1] un jo īpaši tā 1. panta 3. punktu, ņemot vērā Eiropas Komisijas priekšlikumu, tā kā: (1) Līgums par Eiropas Ekonomikas zonu[2] ("EEZ līgums") stājās spēkā 1994. gada 1. janvārī. (2) Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt cita starpā II pielikumu. (3) EEZ līguma II pielikums ietver īpašus noteikumus un kārtību attiecībā uz tehniskajiem noteikumiem, standartiem, testēšanu un sertifikāciju. (4) EEZ līgumā ir jāiekļauj Komisijas Īstenošanas regula (ES) Nr. 788/2012 (2012. gada 31. augusts) par saskaņotu Eiropas Savienības daudzgadu kontroles programmu 2013., 2014. un 2015. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem[3]. (4) EEZ līgumā, veicot konkrētus pielāgojumus EEZ EBTA valstīm, ir iekļauta Komisijas Regula (EK) Nr. 1213/2008 (2008. gada 5. decembris) par saskaņotu Kopienas daudzgadu kontroles programmu, kas paredzēta 2009., 2010. un 2011. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās virsmas un novērtētu šo atlieku iedarbību uz patērētājiem. (5) Šie pielāgojumi būtu jāattiecina arī uz Regulu (ES) Nr. 788/2012. Tie skar Islandes novērojamo pesticīdu skaitu un katra produkta paraugu skaitu, ko noņem un analizē Islande un Norvēģija. (6) Tādēļ attiecīgi būtu jāgroza EEZ līguma II pielikums. (7) Savienības nostājai EEZ Apvienotajā komitejā būtu jāpamatojas uz pievienoto lēmuma projektu, IR PIEŅĒMUSI ŠO LĒMUMU. 1. pants Nostājas, kas Eiropas Savienības vārdā jāieņem EEZ Apvienotajā komitejā par ierosināto grozījumu EEZ līguma II pielikumā, pamatā ir EEZ Apvienotās komitejas lēmuma projekts, kas pievienots šim lēmumam. 2. pants Šis lēmums stājas spēkā tā pieņemšanas dienā. Briselē, Padomes vārdā – priekšsēdētājs Pielikums Projekts EEZ APVIENOTĀS KOMITEJAS LĒMUMS Nr. (…), ar ko groza EEZ līguma II pielikumu (Tehniskie noteikumi, standarti, testēšana un sertifikācija) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu ("EEZ līgums") un jo īpaši tā 98. pantu, tā kā: (1) EEZ līgumā ir jāiekļauj Komisijas Īstenošanas regula (ES) Nr. 788/2012 (2012. gada 31. augusts) par saskaņotu Eiropas Savienības daudzgadu kontroles programmu 2013., 2014. un 2015. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem[4]. (2) Ar Komisijas Īstenošanas regulu (ES) Nr. 788/2012 atceļ Komisijas Regulu (ES) Nr. 1274/2011[5], kas ir iekļauta EEZ līgumā un līdz ar to saskaņā ar EEZ līgumu ir jāatceļ. (3) Šis lēmums attiecas uz tiesību aktiem pārtikas produktu jomā. Tiesību akti par pārtikas produktiem neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā tas ir precizēts EEZ līguma II pielikuma XII nodaļas ievadā. Tādēļ šis lēmums nav piemērojams Lihtenšteinai. (4) Tāpēc attiecīgi būtu jāgroza EEZ līguma II pielikums, IR PIEŅĒMUSI ŠO LĒMUMU. 1. pants EEZ līguma II pielikuma XII nodaļu groza šādi: 1. svītro 68. punkta (Komisijas Regula (EK) Nr. 1274/2011) tekstu. 2. Aiz 71. punkta (Komisijas Regula (ES) Nr. 378/2012) iekļauj šādu tekstu: "72. 32012 R 0788: Komisijas Īstenošanas regula (ES) Nr. 788/2012 (2012. gada 31. augusts) par saskaņotu Eiropas Savienības daudzgadu kontroles programmu 2013., 2014. un 2015. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem (OV L 235, 1.9.2012., 8. lpp.). Šā Līguma vajadzībām regulas noteikumus pielāgo šādi. a) Regulas 1. pantā pievieno šādu tekstu: "Islande 2013., 2014. un 2015. gadā var turpināt noņemt paraugus un veikt analīzes attiecībā uz to pašu 61 pesticīdu, kas novērots tās tirgū esošajos pārtikas produktos 2012. gadā." b) Regulas II pielikuma 5. punktu papildina ar šādu tabulu: “ IS || 12 (*) 15 (**) NO || 12 (*) 15 (**) ”’ 2. pants Regulas (ES) Nr. 788/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks. 3. pants Šis lēmums stājas spēkā …, ja ir iesniegti visi paziņojumi saskaņā ar EEZ līguma 103. panta 1. punktu*. 4. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L 305, 30.11.1994., 6. lpp. [2] OV L 1, 3.1.1994., 3. lpp. [3] OV L 235, 1.9.2012., 8. lpp. [4] OV L 235, 1.9.2012., 8. lpp. [5] OV L 325, 8.12.2011., 24. lpp. * [Konstitucionālās prasības nav norādītas.] [Konstitucionālās prasības ir norādītas.]